|  |  |
| --- | --- |
|  | ***Σημειώσεις:***  Οι δραστηριότητες ανά εργαστήριο είναι σχεδιασμένες ώστε να μεταβαίνουν τα παιδιά ομαλά από τη μια στην άλλη και να υπάρχει μια σύνδεση με βάσει τους στόχους και την ολοκλήρωση του εργαστηρίου.  Το παρόν πρόγραμμα έχει ευελιξία ως προς κάποιες λεπτομέρειες στις δραστηριότητες και μπορεί να αναπροσαρμοστεί ως προς τις προτεινόμενες ανάλογα με τις ανάγκες της ομάδας και τις ιδιαιτερότητες των παιδιών. Διευκρινίζεται ότι ο/η δάσκαλος/δασκάλα μπορεί να ενσωματώσει εναλλακτικούς τρόπους υλοποίησης μέρος των δραστηριοτήτων (όχι όμως να αντικαταστήσει όλες τις δραστηριότητες) αρκεί να συσχετίζει πάντοτε τις τροποποιήσεις με τους στόχους που επιδιώκονται σε κάθε εργαστήριο.  Για παράδειγμα, θα μπορούσε στις κινητικές δραστηριότητες να υπάρξει ευελιξία ως προς την αξιοποίηση συγκεκριμένων μουσικών ή τρόπων διαχείρισης της δραστηριότητας με τα μπαλόνια κ.ο.κ.  Η παραπάνω διευκρίνιση κρίνεται απαραίτητη καθώς λαμβάνονται υπόψη οι ιδιαίτερες ανάγκες και τα χαρακτηριστικά των παιδιών προσχολικής ηλικίες.  Στο εργαστήριο **5** προτείνεται η χρήση εικόνων από πίνακες ζωγραφικής του Πικάσο Και της Μάργκαρετ Κιν. Ωστόσο, ο/η δάσκαλος/δασκάλα μπορεί να χρησιμοποιήσει οποιεσδήποτε άλλες εικόνες ή πίνακες ζωγραφικής με προσωπογραφίες αντίστοιχου περιεχομένου που να ανταποκρίνονται στους στόχους του εργαστηρίου..  Κατά τη διάρκεια των κινητικών δραστηριοτήτων είναι σημαντικό οι οδηγίες είναι σαφείς και σύντομες στα παιδιά. Τις παύσεις της μουσικής τις διατηρούμε για λίγα δευτερόλεπτα σύμφωνα με τις οδηγίες της δραστηριότητας για να μη χάνει το ρυθμό της. Επίσης σημαντικό είναι κάθε κινητική δραστηριότητα να διαρκεί τόσο όσο να επιτύχουμε τους στόχους μας αλλά και να μη χαθεί το ενδιαφέρον των παιδιών. Οι παραπάνω διευκρινίσεις αφορούν γενικές οδηγίες για τις κινητικές δραστηριότητες. Ωστόσο, πάντα πρέπει να σεβόμαστε τις ανάγκες της εκάστοτε ομάδας και να εκμεταλλευόμαστε το «τυχαίο».  Όταν οι κινητικές δραστηριότητες περιέχουν πολλές οδηγίες με κατευθυνόμενους και ελεύθερους αυτοσχεδιασμούς, προτείνεται η επιλογή των κομματιών να είναι μόνο ορχηστρικά- για να μην επηρεάζονται τα παιδιά μόνο από τη μουσική και όχι από τα λόγια.  Στο παρόν προτεινόμενο πρόγραμμα, και πιο συγκεκριμένα στο πεδίο όπου αναφέρονται ενδεικτικές δραστηριότητες για το portfolio μαθητή/τριας, αναφέρονται κάποιες ιδέες ως παραδείγματα. Σε κάθε περίπτωση δεν πρέπει να ξεχνάμε ότι ο φάκελος ανήκει στο παιδί. Αυτό σημαίνει ότι ο/η δάσκαλος/δασκάλα και το παιδί μαζί χρειάζεται να αποφασίζουν και να καταχωρίζουν υλικό στον ατομικό του φάκελο. |