**Φύλλο/α Εργασίας Εργαστηρίου/ων**

**7ο Εργαστήριο «Τελικές ιδέες παιδιών για τη διαφορετικότητα-Αξιολόγηση»:**

(Δραστηριότητα κατασκευής. Δραστηριότητα κουκλοθέατρο. Δραστηριότητα κινητική συγκέντρωσης με ατομικό ιχνογράφημα και κολλάζ.)

**Στόχος** του εργαστηρίου είναι η αποτύπωση των τελικών ιδεών των παιδιών για την έννοια της διαφορετικότητας και δημιουργία ενός εννοιολογικού χάρτη σε ομαδικό κολλάζ

***(Προετοιμασία δραστηριότητας:***

* + *Υλικά για κατασκευή κουκλών κουκλοθεάτρου (επιλογή του/της νηπιαγωγού και των παιδιών)*
  + *ταμπουρίνο ή τα δυο ξυλάκια*
  + *Χαρτιά Α4 χρώματος μπλε –τόσα όσα τα παιδιά της τάξης*
  + *Μολυβοθήκες –τόσες όσες τα παιδιά της τάξης*
  + *Χαρτοταινία ή bleu tack*
  + *στην αίθουσα της τάξης ή αλλού χρειάζεται να έχει προβλεφθεί χώρος ελεύθερος για κίνηση)*

**Δραστηριότητα 1η: «Τι θα συνέβαινε σε έναν κόσμο όπου όλα θα ήταν ίδια;»**

(Δραστηριότητα κατασκευής και κουκλοθέατρου)

Καλούμε τα παιδιά στην Ολομέλεια και τους δίνουμε πολλά και διαφορετικά υλικά προκειμένου να κατασκευάσουν μόνα τους κούκλες για κουκλοθέατρο. Η οδηγία θα είναι να κατασκευάσουν κούκλες για φυτά, για ζώα, και για ανθρώπους και να είναι όλα ίδια. Τα ζώα μεταξύ τους ίδια, τα φυτά μεταξύ τους ίδια κ.ο.κ

Κατόπιν, τα παιδιά καλούνται να παίξουν ένα αυτοσχέδιο κουκλοθέατρο με τις κούκλες που έχουν κατασκευάσει. Δημιουργούν τη δική τους ιστορία με τίτλο «Τι θα συνέβαινε σε έναν κόσμο όπου όλα θα ήταν ίδια;». Όση ώρα τα παιδιά παίζουν το κουκλοθέατρο αυτοσχεδιάζοντας διαλόγους και ιστορία, ο/η δάσκαλος/δασκάλα παρατηρεί, καταγράφει και συμπληρώνει ρουμπρίκες βάσει του τι λένε τα παιδιά κάνοντας αξιολόγηση. Ο/η δάσκαλος/δασκάλα συμπληρώνει τις ρουμπρίκες αξιολόγησης παρατηρώντας τα παιδιά και όταν τις φτιάχνουν και όταν αυτοσχεδιάζουν διαλόγους για το κουκλοθέατρο.

**Δραστηριότητα 2η: «Τι θα συνέβαινε σε έναν κόσμο όπου όλα θα ήταν διαφορετικά;»**

(Δραστηριότητα κατασκευής και κουκλοθέατρου)

Καλούμε τα παιδιά στην Ολομέλεια και τους δίνουμε πολλά και διαφορετικά υλικά προκειμένου να κατασκευάσουν μόνα τους κούκλες για κουκλοθέατρο. Η οδηγία θα είναι να κατασκευάσουν κούκλες για φυτά, για ζώα, και για ανθρώπους και να είναι όλα διαφορετικά. Τα ζώα μεταξύ τους διαφορετικά, τα φυτά μεταξύ τους διαφορετικά κ.ο.κ

Κατόπιν, τα παιδιά καλούνται να παίξουν ένα αυτοσχέδιο κουκλοθέατρο με τις κούκλες που έχουν κατασκευάσει. Δημιουργούν τη δική τους ιστορία με τίτλο «Τι θα συνέβαινε σε έναν κόσμο όπου όλα θα ήταν διαφορετικά;». Όση ώρα τα παιδιά παίζουν το κουκλοθέατρο αυτοσχεδιάζοντας διαλόγους και ιστορία, ο/η δάσκαλος/δασκάλα παρατηρεί, καταγράφει και συμπληρώνει ρουμπρίκες βάσει του τι λένε τα παιδιά κάνοντας αξιολόγηση. Ο/η νηπιαγωγός συμπληρώνει τις ρουμπρίκες αξιολόγησης παρατηρώντας τα παιδιά και όταν τις φτιάχνουν και όταν αυτοσχεδιάζουν διαλόγους για το κουκλοθέατρο.

**Δραστηριότητα 3η: «Οι τελικές μας ιδέες»** (Δραστηριότητα αξιολόγησης κινητική με ατομικό ιχνογράφημα και κολλάζ.)

Στον ελεύθερο χώρο έχουν τοποθετηθεί αραιά απλωμένα παντού πράσινα χαρτιά Α4 και πάνω σε κάθε χαρτί έχει τοποθετηθεί μία μολυβοθήκη με διάφορους μαρκαδόρους. Τα χαρτιά και οι μολυβοθήκες είναι τόσα όσα και τα παιδιά της τάξης.

Ο/η δάσκαλος/δασκάλα με τη βοήθεια ενός ταμπουρίνου ή με τα δύο ξυλάκια δίνει διάφορους ρυθμούς για περπατήματα στα παιδιά. Η οδηγία είναι κάθε παιδί να κινείται μόνο του διατηρώντας τη σιωπή του περνώντας ανάμεσα από τα απλωμένα στο πάτωμα χαρτιά ΧΩΡΙΣ ΝΑ ΤΑ ΠΑΤΑΕΙ και ανάμεσα από τους άλλους. Κατά τη διάρκεια της κίνησής του δε πρέπει να αγγίζει ούτε να μιλά στους άλλους.

Ο ρυθμός που δίνει με το μουσικό όργανο ο/η δάσκαλος/δασκάλα στην αρχή είναι σταθερός για βάδισμα, χωρίς καμία εναλλαγή. Τα παιδιά προσπαθούν να περνούν από άλλους καλύπτοντας όλες τις πιθανές διαδρομές στο χώρο της αίθουσας. Όταν τα παιδιά καταφέρουν να συγκεντρωθούν και αποκτήσουν έναν καλό ρυθμό βαδίσματος τηρώντας όλες τις οδηγίες (συγκέντρωση, κίνηση σε όλο το χώρο της αίθουσας, μη επικοινωνία με τους γύρω), ο/η δάσκαλος/δασκάλα δοκιμάζει και διαφορετικούς ρυθμούς με το μουσικό όργανο καθώς και σταματήματα- παύσεις αυτών. Η διατήρηση της παύσης του ρυθμού διαρκεί περίπου 5 δευτερόλεπτα κατά τα οποία δεν πρέπει να ακούγονται ούτε τα παιδιά –όσο γίνεται. Επιδιώκεται η συγκέντρωσή τους.

Ακολουθούν εναλλαγές ρυθμού. Σε κάθε παύση σταματούν κ.ο.κ. Οι ρυθμοί εναλλάσσονται γρήγορα. Όταν ολοκληρωθεί η αυτή η φάση (υπολογίζονται 5 λεπτά), στο τελευταίο σταμάτημα της μουσικής κάθε παιδί επιλέγει σε ποιο πράσινο χαρτί θα σταθεί και κάθεται δίπλα στο χαρτί.

Ζητάμε από τα παιδιά να μας ζωγραφίσουν **ό,τι τους έρχεται στο μυαλό όταν ακούνε τη λέξη διαφορετικότητα.** Προβλέπουμε 10 λεπτά για αυτή τη δραστηριότητα ή αλλιώς όσο χρόνο χρειαστούν για να ολοκληρώσουν όλα τα παιδιά

Ακολουθεί παρουσίαση των ιχνογραφημάτων. Συζήτηση και τοποθέτηση αυτών σε πίνακα – δημιουργία εννοιολογικού χάρτη.