**Ενδεικτικά Φύλλα Αυτοαξιολόγησης του/της μαθητή/τριας**

# Ενδεικτικές δραστηριότητες για την περιγραφική αξιολόγηση

Στο συγκεκριμένο πρόγραμμα αυτό που επιδιώκουμε να αξιολογήσουμε με την περιγραφική αξιολόγηση είναι οι δεξιότητες που έχουν αναπτύξει τα παιδιά ως προς την έννοια της διαφορετικότητας.

Ο/Η δάσκαλος/α προκειμένου να κατανοήσει και να συνθέσει το μαθησιακό προφίλ του παιδιού και να παρακολουθήσει πώς κατακτά το κάθε παιδί στην τάξη του προοδευτικά τις δεξιότητες που αναφέρονται στο συγκεκριμένο πρόγραμμα, θα χρησιμοποιήσει πάρα πολύ την **Παρατήρηση** των παιδιών την **Καταγραφή** κατά τη διάρκεια συγκεκριμένων δραστηριοτήτων (καταγράφοντας συζητήσεις που κάνουν μεταξύ τους τα παιδιά).

Ο/Η δάσκαλος/α καλό είναι επιπλέον μέσα από την παρατήρηση και τις καταγραφές να προσπαθεί να παρατηρεί εάν τα παιδιά μετακινούνται ή τροποποιούνται από αυτές τις συμπεριφορές βελτιώνοντας έτσι τις δεξιότητες σύμφωνα με τις διαβαθμίσεις αποτίμησης (αρχόμενη, αναπτυσσόμενη, ικανοποιητική, εξαιρετική).

Τέλος, ο/η δάσκαλος/α κατά τη διάρκεια συγκεκριμένων εργαστηρίων σε αυτό το πρόγραμμα έχει τη δυνατότητα να κάνει **συνεντεύξεις με τα παιδιά είτε ατομικές είτε ομαδικές.** Επισημαίνουμε επίσης, ότι σε κάποια από αυτά τα εργαστήρια προτείνονται δραστηριότητες που προσφέρονται για να κάνουν **αυτοαξιολόγηση οι μαθητές/τριες.**

# Φύλλα περιγραφικής αυτο-αξιολόγησης (έως 2 σελίδες)

Ανάλογα με τις δεξιότητες που έχει επεξεργαστεί ο/η δάσκαλος/α με τους/τις μαθητές/τριες σε κάθε συγκεκριμένη δραστηριότητα, επικολλά στο φύλλο για την αυτό-αξιολόγηση αντίστοιχες εικόνες αριστερά.

Ομοίως δεξιά στο ίδιο φύλλο ο/η νηπιαγωγός έχει βάλει τρεις φατσούλες που δηλώνουν τον βαθμό κατακτήσης της συγκεκριμένης δεξιότητας: «ικανοποιητικά», «μέτρια», «όχι ικανοποιητικά».

Ακολουθεί ένα παράδειγμα για τις Δεξιότητες Μάθησης, και πιο συγκεκριμένα για τις δεξιότητες: Συνεργασία και Επικοινωνία.



***Δεξιότητες μάθησης***

**Παράδειγμα** Ο/Η μαθητής/-τρια κυκλώνει μία από τις

τρεις φατσούλες ανάλογα με το αν πιστεύει

**Επικοινωνία** πως έχει καταφέρει να αναπτύξει.

τη δεξιότητα που θέτει αριστερά

ο/η δάσκαλος/δασκάλα .