**Περιγραφή ενδεικτικών δραστηριοτήτων για το portfolio μαθητή/τριας**

Στο portfolio μαθητή/τριας μπορούν να καταχωρηθεί ποικιλία δεδομένων από πολλές και διαφορετικές πηγές όπως: έργα του παιδιού (ζωγραφιές, κολάζ, κατασκευές, χειροτεχνίες κ.ά.), φύλλα εργασίας, ομαδικές ή ατομικές εργασίες, υλικό από σχέδια εργασίας, δείγματα γραφής, αφηγήσεις, συμπεράσματα συζητήσεων, καταγραφές παρατήρησης (π.χ. καταγεγραμμένες παρατηρήσεις συγκεκριμένων γεγονότων, κλίμακες ελέγχου και διαβάθμισης - ρουμπρίκες αξιολόγησης), σχόλια του παιδιού, του/της εκπαιδευτικού, των γονέων/κηδεμόνων, φύλλα αυτοαξιολόγησης του παιδιού κ.λπ.

**Ενδεικτικές** δραστηριότητες για το portfolio μαθητή/τριας αναφέρονται ανά εργαστήριο ως ακολούθως:

**3ο εργαστήριο- «Οι αρχικές μας ιδέες!»**

Στο 3ο εργαστήριο και πιο συγκεκριμένα στη δραστηριότητα **«Ζωγραφίστε ό,τι σας έρχεται στο μυαλό όταν ακούτε τη λέξη διαφορετικότητα»** μπορεί να καταχωρηθεί στο φάκελο portfolio το αρχικό σχέδιο του (ανίχνευσης) για την έννοια της διαφορετικότητας.

**6ο εργαστήριο- Η Αξία της Διαφορετικότητας**

Στο 6ο εργαστήριο μπορεί να καταχωρηθούν στο φάκελο portfolio μαθητή/τριας οι απαντήσεις των παιδιών από τις συζητήσεις και τα ερωτήματα που θέτει ο/η δάσκαλος/δασκάλα καθώς και το Φύλλο εργασίας με τις ρουτίνες σκέψεις.

**7ο εργαστήριο- ;;;;**

Στο 7ο εργαστήριο και πιο συγκεκριμένα στη δραστηριότητα όπου οι μαθητές/τριες σχεδιάζουν ίδιες κούκλες φυτών ζώων και ανθρώπων και κούκλες φυτών ζώων και ανθρώπων διαφορετικές, θα μπορούσε ο/η δάσκαλος/δασκάλα μαζί με τους/τις μαθητές/τριες να δημιουργήσουν ομάδες –από τις κούκλες, να τις σταθεροποιήσουν σε ταμπλό ώστε να φωτογραφηθούν. Οι φωτογραφίες αυτών μπορούν να καταχωρηθούν στο portfolio μαθητή/ τριας.

Ομοίως μετά τη δημιουργία του εννοιολογικού χάρτη μπορούν να καταχωρηθούν αντίγραφα των σχεδίων των παιδιών στην δραστηριότητα **«Ζωγραφίστε ό,τι σας έρχεται στο μυαλό όταν ακούτε τη λέξη διαφορετικότητα»**. Με αυτόν τον τρόπο κάθε μαθητής/τρια θα έχει στον φάκελο portfolio το αρχικό σχέδιο του (από το 3ο εργαστήριο ανίχνευσης) και το τελικό σχέδιο του (από το 7ο εργαστήριο αξιολόγησης) για την έννοια της διαφορετικότητας.

Επιπλέον, στους φακέλους των παιδιών μπορεί να μπει φωτογραφία και η σύγκριση των δύο εννοιολογικών χαρτών.