**Φύλλο/α Εργασίας Εργαστηρίου/ων**

**4ο Εργαστήριο «Ομοιότητες και Διαφορές στο περιβάλλον (φύση και ζώα)»**

**Στόχος** του εργαστηρίου είναι να εντοπίσουν τα παιδιά ομοιότητες και διαφορές στο περιβάλλον μέσα από εικόνες λουλουδιών, φυτών, δέντρων και ζώων

***(Προετοιμασία δραστηριότητας:***

* *Εικόνες από φύση και πιο συγκεκριμένα από φυτά, λουλούδια ή δέντρα*
* *Εικόνες από ζώα*
* *Προτεινόμενες εικόνες-παραδείγματα*
*  *Μπαλόνια μεγάλα -ποσότητα μισά από όσα ο αριθμός των παιδιών στην τάξη π.χ. αν τα παιδιά είναι 20 τα μπαλόνια θα είναι 10. Πριν τα φουσκώσουμε βάζουμε μέσα σε κάθε μπαλόνι –τυλιγμένη σε ρολό για να μπει εύκολα- μια εικόνα*
* *Μουσικές έντονες και χαρούμενες σε cd-player ή υπολογιστή. (δυνατότητα υψηλής έντασης ήχου μουσικής)*
* *έχουμε διαμορφώσει πριν αρχίσουμε το 3ο εργαστήριο το χώρο της τάξης ώστε να υπάρχει αρκετός ελεύθερος χώρος αλλά και κάποιο μέρος για συζήτηση στην ολομέλεια*
* *Χαρτί μέτρου όπου θα μπορούμε να κάνουμε καταγραφή των παρατηρήσεων των παιδιών*
* *έχουμε σκιτσάρει ένα κορμός δέντρου με προεκτάσεις κλαδιών –χωρίς φύλλα ή καρπούς)*



**Δραστηριότητα: «Τι κρύβουν τα μπαλόνια;»** (Δραστηριότητα κινητική. Δραστηριότητα παρατήρησης και συζήτησης στην Ολομέλεια)

Βάζουμε μουσική και λέμε στα παιδιά να κινηθούν ελεύθερα με τη μουσική στο χώρο.

Σταμάτημα μουσικής (pause) σταματάνε «αγάλματα» όπου βρίσκονται τα παιδιά. Επαναλήψεις 3 φορές (κίνηση-παύση). Σε μια παύση της κίνησης και της μουσικής τους λέμε

ότι κάποια στιγμή θα έρθει στην παρέα τους ένα μπαλόνι το οποίο πρέπει να φροντίσουν ώστε να μην πέσει κάτω στο πάτωμα, χρειάζεται το μπαλόνι να διατηρείται από τα παιδιά στον αέρα.

Καθώς τα παιδιά χορεύουν πετάμε το πρώτο μπαλόνι πάνω από το κεφάλι τους και τους θυμίζουμε την οδηγία.

Όταν τα παιδιά βρούνε ρυθμό και καταφέρουν να το πετάνε από το έναν στον άλλον χωρίς να πέφτει κάτω, στέλνουμε και δεύτερο μπαλόνι. Συνεχίζουμε έτσι έως ότου στείλουμε στα παιδιά όλα τα μπαλόνια.

*ΣΗΜΕΙΩΣΗ: εάν η ομάδα δεν μπορεί να διαχειριστεί τόσα μπαλόνια, χρησιμοποιούμε λιγότερα.*

Τώρα, όταν σταματήσει η μουσική πρέπει τα μπαλόνια να κρατηθούν ακίνητα στα χέρια των παιδιών –όσων τύχει να το έχουν τη στιγμή της παύσης πιο κοντά τους.

Επανάληψη του παιχνιδιού: μουσική - τα μπαλόνια στον αέρα, παύση – τα μπαλόνια σε στα χέρια του πλησιέστερου παιδιού. Η ομάδα προσπαθεί να μην πέσει κανένα στο πάτωμα όσο διαρκεί η μουσική. Όσο τα παιδιά ανταποκρίνονται στη δραστηριότητα κάνουμε κάποιες επαναλήψεις.

Στο τελικό stop της μουσικής ζητάμε από τα παιδιά να πιάσουν ένα μπαλόνι ανά ζευγάρι ή τριάδα εάν χρειαστεί. Τα ζευγάρια/οι τριάδες κάθονται με το μπαλόνι τους κάθεται σε κάποιον χώρο (πάτωμα, καρέκλες κλπ). Μόνα τους ή με τη βοήθεια του/της δασκάλου/δασκάλας σπάνε τα μπαλόνια και εμφανίζεται η εικόνα που έχουν μέσα.

Ερχόμαστε σε Ολομέλεια. Κάθε ζευγάρι/τριάδα φέρνει την εικόνα με τη σειρά του. Οι εικόνες τοποθετούνται σε έναν πίνακα. Προτρέπουμε τα παιδιά στην ολομέλεια να εντοπίσουν ομοιότητες και διαφορές σε κάθε εικόνα.

1. Τι βλέπετε στην εικόνα;
2. Ποιες ομοιότητες παρατηρείτε;
3. Αναφέρετε κάποιες διαφορές

ΣΗΜΕΙΩΣΗ: διευκρινίζουμε ότι ξεκινούμε να επεξεργαζόμαστε τις ομοιότητες και τις διαφορές πρώτα στο φυσικό περιβάλλον (και όχι στους εαυτούς μας και τους άλλους) καθώς είναι πιο εύκολα τα παιδιά αυτής της ηλικίας να εξοικειωθούν με αυτήν την διαδικασία παρατηρώντας κάτι έξω από αυτά και γενικότερο.