**Φύλλο/α Εργασίας Εργαστηρίου/ων**

**3ο Εργαστήριο- «Ο αρχικές μας ιδέες !»**

(Δραστηριότητα κινητική συγκέντρωσης με ατομικό ιχνογράφημα και κολλάζ.)

**Στόχος** του εργαστηρίου είναι η ανίχνευση αρχικών ιδεών των παιδιών για την έννοια της διαφορετικότητας και δημιουργία ενός εννοιολογικού χάρτη σε ομαδικό κολλάζ

***(Προετοιμασία δραστηριότητας:***

* *ταμπουρίνο ή τα δυο ξυλάκια*
* *Χαρτιά Α4 χρώματος ανοικτού πράσιμου –τόσα όσα τα παιδιά της τάξης*
* *Μολυβοθηκες –τόσες όσες τα παιδιά της τάξης*
* *Χαρτοταινία ή blu tack*
* *στην αίθουσα της τάξης ή αλλού χρειάζεται να έχει προβλεφθεί χώρος ελεύθερος για κίνηση)*

*Προτού ξεκινήσουμε την περιγραφή της δραστηριότητας, σημειώνουμε ότι αυτή η δραστηριότητα ανίχνευσης θα επαναληφθεί στο 7ο εργαστήριο ως δραστηριότητα Μεταγνώσης (με άλλου χρώματος χαρτάκια, και θα δημιουργηθούν δυο εννοιολογικοί χάρτες που θα αντιπαραβληθούν).*

**Δραστηριότητα: ««Οι αρχικές μας ιδέες!»»**

Στον ελεύθερο χώρο έχουν τοποθετηθεί αραιά απλωμένα παντού πράσινα χαρτιά Α4 και πάνω σε κάθε χαρτί έχει τοποθετηθεί μία μολυβοθήκη με διάφορους μαρκαδόρους. Τα χαρτιά και οι μολυβοθήκες είναι τόσα όσα και τα παιδιά της τάξης.

Ο/η δάσκαλος/δασκάλα με τη βοήθεια ενός ταμπουρίνου ή με τα δύο ξυλάκια δίνει διάφορους ρυθμούς για περπατήματα στα παιδιά. Η οδηγία είναι κάθε παιδί να κινείται μόνο του διατηρώντας τη σιωπή του περνώντας ανάμεσα από τα απλωμένα στο πάτωμα χαρτιά ΧΩΡΙΣ ΝΑ ΤΑ ΠΑΤΑΕΙ και ανάμεσα από τους άλλους. Κατά τη διάρκεια της κίνησής του δε πρέπει να αγγίζει ούτε να μιλά στους άλλους.

Ο ρυθμός που δίνει με το μουσικό όργανο ο/η δάσκαλος/δασκάλα στην αρχή είναι σταθερός για βάδισμα, χωρίς καμία εναλλαγή. Τα παιδιά προσπαθούν να περνούν από άλλους καλύπτοντας όλες τις πιθανές διαδρομές στο χώρο της αίθουσας. Όταν τα παιδιά καταφέρουν να συγκεντρωθούν και αποκτήσουν έναν καλό ρυθμό βαδίσματος τηρώντας όλες τις οδηγίες (συγκέντρωση, κίνηση σε όλο το χώρο της αίθουσας, μη επικοινωνία με τους γύρω), ο/η δάσκαλος/δασκάλα δοκιμάζει και διαφορετικούς ρυθμούς με το μουσικό όργανο καθώς και σταματήματα- παύσεις αυτών. Η διατήρηση της παύσης του ρυθμού διαρκεί περίπου 5 δευτερόλεπτα κατά τα οποία δεν πρέπει να ακούγονται ούτε τα παιδιά –όσο γίνεται. Επιδιώκεται η συγκέντρωσή τους.

Ακολουθούν εναλλαγές ρυθμού. Σε κάθε παύση σταματούν κ.ο.κ. Οι ρυθμοί εναλλάσσονται γρήγορα. Όταν ολοκληρωθεί η αυτή η φάση (υπολογίζονται 5 λεπτά), στο τελευταίο σταμάτημα της μουσικής κάθε παιδί επιλέγει σε ποιο πράσινο χαρτί θα σταθεί και κάθεται δίπλα στο χαρτί.

Ζητάμε από τα παιδιά να μας ζωγραφίσουν **ό,τι τους έρχεται στο μυαλό όταν ακούνε τη λέξη διαφορετικότητα.** Προβλέπουμε 10 λεπτά για αυτή τη δραστηριότητα ή αλλιώς όσο χρόνο χρειαστούν για να ολοκληρώσουν όλα τα παιδιά.

Ακολουθεί παρουσίαση των ιχνογραφημάτων. Συζήτηση και τοποθέτηση αυτών σε πίνακα – δημιουργία εννοιολογικού χάρτη (αυτός θα αξιοποιηθεί πάλι στο 7ο εργαστήριο)