**Φύλλο/α Εργασίας Εργαστηρίου/ων**

**5ο Εργαστήριο «Ομοιότητες και Διαφορές στους ανθρώπους»:**

**Στόχος** είναι εντοπίσουν τα παιδιά ομοιότητες και διαφορές στους ανθρώπους μέσα από εικόνες αλλά και από την παρατήρηση του εαυτού τους και των συμμαθητών τους

***(Προετοιμασία δραστηριότητας:***

* + *Χώρος ελεύθερος στην τάξη για κίνηση με μουσική*
  + *Μουσικές έντονες και χαρούμενες σε cd-player ή υπολογιστή. (δυνατότητα υψηλής έντασης ήχου μουσικής)*
  + *Χώρος για ολομέλεια μετά την κινητική δραστηριότητα (μπορεί να είναι ο ίδιος χώρος και τα παιδιά να καθίσουν στον κύκλο στην μοκέτα –και όχι στα καρεκλάκια*
  + *Δυο πανιά ή γάζες διαφορετικού χρώματος (πράσινο και μπλε ή άλλου χρώματος) όπου θα τοποθετηθούν οι εικόνες κατά τη διάρκεια της συζήτησης στην Ολομέλεια και στις δυο δραστηριότητες*
  + *Εικόνες από πίνακες με προσωπογραφίες από πίνακες ζωγραφικής του Picasso και από πίνακες ζωγραφικής της Μάργκαρετ Κιν. Δίνονται πληροφορίες για το έργο των δύο ζωγράφων. Συνίσταται οι εικόνες να είναι πλαστικοποιημένες για να μην σκιστούν στη διάρκεια της δραστηριότητας (επειδή περιέχει έντονη κίνηση). Εάν δεν υπάρχει δυνατότητα πλαστικοποίησης, δεν υπάρχει πρόβλημα.*
  + *Προτεινόμενες εικόνες-παραδείγματα:*

|  |
| --- |
| http://ekpaideushdixwsoria.com/wp-content/uploads/2018/03/2-1.jpg |



**Δραστηριότητα 1η: «Ανταλλάσσοντας εικόνες- 1ο μέρος»** (Κινητική δραστηριότητα και δραστηριότητα παρατήρησης και συζήτησης στην Ολομέλεια. Έμφαση σε πρόσωπα, ομοιότητες διαφορές)

Μοιράζουμε στα παιδιά εικόνες από πίνακες με προσωπογραφίες του Picasso (ή εάν θέλετε από άλλους πίνακες ζωγραφικής). Βάζουμε μουσική και τους δίνουμε την **οδηγία: «κινούμαι με τη μουσική ανάμεσα από τους άλλους χωρίς να τους αγγίζω. Όταν συναντάω κάποιον, ανταλλάσσω την εικόνα μου με τη δική του. Κάθε εικόνα πρέπει να φεύγει γρήγορα από τον έναν στον άλλον»**. Η μουσική ξεκινά και παρακολουθούμε τα παιδιά εάν έχουν καταφέρει να κινηθούν σύμφωνα με την οδηγία. Στόχος είναι όλοι οι πίνακες να περάσουν από όλα τα παιδιά ή τουλάχιστον να τους δουν όσα περισσότερα παιδιά είναι εφικτό.

Δίνουμε λίγο χρόνο προσαρμογής στις οδηγίες.

Κατά τη διάρκεια της κίνησης και της ανταλλαγής των εικόνων χρησιμοποιούμε πάλι την τεχνική της παύσης της μουσικής καθώς αυτό βοηθά τα παιδιά να είναι συγκεντρωμένα στη διάρκεια της κινητικής δραστηριότητας και να ακολουθούν οδηγίες.

Όταν διαπιστώσουμε ότι τα παιδιά έχουν καταφέρει να κινούνται με τη μουσική, να περνούν ο ένας ανάμεσα από τον άλλον χωρίς να αγγίζονται και να ανταλλάσσουν τις εικόνες, κάνουμε παύση στη μουσική. Σε κάθε παύση τα παιδιά μένουν ακίνητα εκεί που είναι και η **οδηγία είναι: «Μένω ακίνητος ή ακίνητη. Κοιτάζω προσεκτικά την εικόνα που έχω στα χέρια μου . Το σώμα μου παίρνει τη στάση του σώματος του παιδιού στην εικόνα. Λέω λέξεις ή ό,τι σκέφτομαι για αυτήν»**

Έπειτα επαναλαμβάνουμε τη δραστηριότητα. Δηλαδή βάζουμε και πάλι τη μουσική, τα παιδιά κινούνται ανάμεσα από τους άλλους χωρίς να αγγίζονται, μόνο ανταλλάσσοντας εικόνες με τα χέρια τους. Κάνουμε παύση στη μουσική και δίνουμε πάλι την οδηγία για να τη θυμηθούν: **«Μένω ακίνητος ή ακίνητη. Κοιτάζω προσεκτικά την εικόνα που έχω στα χέρια μου και λέω λέξεις ή ό,τι σκέφτομαι για αυτήν**.»

ΣΕ ΚΑΘΕ ΠΑΥΣΗ η οδηγία πρέπει να εκφέρεται με την ΙΔΙΑ ΣΥΝΤΑΞΗ, να είναι σαφής και σύντομη. Οι παύσεις της μουσικής χρειάζεται να διαρκούν 5 έως 10 δευτερόλεπτα, έτσι ώστε να διατηρηθεί ο ρυθμός της δραστηριότητας. Επαναλαμβάνουμε τη δραστηριότητα για κάποιες φορές έως ότου να περάσουν όσο το δυνατόν περισσότερες εικόνες από το κάθε παιδί, και φυσικά μέχρι να μη χαθεί το ενδιαφέρον για αυτήν από τα παιδιά.

Τελευταία παύση μουσικής και η **οδηγία είναι: «Αφήνω τις εικόνες στο πράσινο πανί και κάθομαι γύρω από αυτό σε κύκλο.»** Καλούμε λοιπόν, τα παιδιά να αφήσουν τις εικόνες σε ένα χρωματιστό πανί ή γάζα (που έχουμε απλώσει από πριν στο χώρο όπου θα κάνουμε την Ολομέλεια) και καθόμαστε σε κύκλο γύρω από αυτές. Ο/η δάσκαλος/δασκάλα παίρνει μία εικόνα και την επιδεικνύει στην Ολομέλεια.

Καλούμε τα παιδιά να παρατηρήσουν αυτά τα ιδιαίτερα πρόσωπα, να σκεφτούν τι τα εντυπωσιάζει στο καθένα από αυτά και να συζητήσουμε πόσο διαφορετικοί είμαστε μεταξύ μας οι άνθρωποι και στην πραγματικότητα.

Μπορούμε να κάνουμε ερωτήσεις όπως:

* Είναι άντρας ή γυναίκα το πρόσωπο που βλέπεις; Από πού το κατάλαβες;
* Πώς είναι τα μαλλιά της κοπέλας;
* Περιέγραψε τα μάτια της, τι χρώμα είναι; Είναι μικρά ή μεγάλα;
* Τι παράξενο βλέπετε;
* Πόσες μύτες έχει το πρόσωπο; Έχει ένα ή δύο στόματα;

**Δραστηριότητα 2η: «Ανταλλάσσοντας εικόνες- 2ο μέρος»** (Κινητική δραστηριότητα και δραστηριότητα παρατήρησης και συζήτησης στην Ολομέλεια. Έμφαση σε στάσεις σώματος, εκφράσεις προσώπου, συναισθήματα, ομοιότητες διαφορές)

Μοιράζουμε στα παιδιά εικόνες από πίνακες με προσωπογραφίες της Μάργκαρετ Κιν (ή εάν θέλετε από άλλους πίνακες ζωγραφικής). Βάζουμε μουσική και τους δίνουμε την **οδηγία:«κινούμαι με τη μουσική ανάμεσα από τους άλλους χωρίς να τους αγγίζω. Όταν συναντάω κάποιον, ανταλλάσσω την εικόνα μου με τη δική του. Κάθε εικόνα πρέπει να φεύγει γρήγορα από τον έναν στον άλλον»**. Η μουσική ξεκινά και παρακολουθούμε τα παιδιά εάν έχουν καταφέρει να κινηθούν σύμφωνα με την οδηγία. Στόχος είναι όλοι οι πίνακες να περάσουν από όλα τα παιδιά ή τουλάχιστον να τους δουν όσα περισσότερα παιδιά είναι εφικτό.

Δίνουμε λίγο χρόνο προσαρμογής στις οδηγίες.

Κατά τη διάρκεια της κίνησης και της ανταλλαγής των εικόνων χρησιμοποιούμε πάλι την τεχνική της παύσης της μουσικής καθώς αυτό βοηθά τα παιδιά να είναι συγκεντρωμένα στη διάρκεια της κινητικής δραστηριότητας και να ακολουθούν οδηγίες.

Όταν διαπιστώσουμε ότι τα παιδιά έχουν καταφέρει να κινούνται με τη μουσική, να περνούν ο ένας ανάμεσα από τον άλλον χωρίς να αγγίζονται και να ανταλλάσσουν τις εικόνες, κάνουμε παύση στη μουσική. Σε κάθε παύση τα παιδιά μένουν ακίνητα εκεί που είναι και η **οδηγία είναι: «Μένω ακίνητος ή ακίνητη. Κοιτάζω προσεκτικά την εικόνα που έχω στα χέρια μου. Το σώμα μου παίρνει τη στάση του σώματος του παιδιού στην εικόνα. Λέω συναισθήματα που μου έρχονται στο μυαλό** (εναλλακτικά: λέξεις που νιώθω)**.»**

Έπειτα επαναλαμβάνουμε τη δραστηριότητα. Δηλαδή βάζουμε και πάλι τη μουσική, τα παιδιά κινούνται ανάμεσα από τους άλλους χωρίς να αγγίζονται, μόνο ανταλλάσσοντας εικόνες με τα χέρια τους. Κάνουμε παύση στη μουσική και δίνουμε πάλι την οδηγία για να τη θυμηθούν: **«Μένω ακίνητος ή ακίνητη. Κοιτάζω προσεκτικά την εικόνα που έχω στα χέρια μου. Το σώμα μου παίρνει τη στάση του σώματος του παιδιού στην εικόνα. Λέω συναισθήματα που μου έρχονται στο μυαλό** (εναλλακτικά: λέξεις που νιώθω)**.»**

ΣΕ ΚΑΘΕ ΠΑΥΣΗ η οδηγία πρέπει να εκφέρεται με την ΙΔΙΑ ΣΥΝΤΑΞΗ, να είναι σαφής και σύντομη. Οι παύσεις της μουσικής χρειάζεται να διαρκούν 5 έως 10 δευτερόλεπτα, έτσι ώστε να διατηρηθεί ο ρυθμός της δραστηριότητας. Επαναλαμβάνουμε τη δραστηριότητα για κάποιες φορές έως ότου να περάσουν όσο το δυνατόν περισσότερες εικόνες από το κάθε παιδί, και φυσικά μέχρι να μη χαθεί το ενδιαφέρον για αυτήν από τα παιδιά.

Τελευταία παύση μουσικής και η **οδηγία είναι: «Αφήνω τις εικόνες στο μπλε πανί αι κάθομαι γύρω από αυτό σε κύκλο.»** Καλούμε λοιπόν, τα παιδιά να αφήσουν τις εικόνες σε ένα χρωματιστό πανί ή γάζα (που έχουμε απλώσει από πριν στο χώρο όπου θα κάνουμε την Ολομέλεια) και καθόμαστε σε κύκλο γύρω από αυτές. Ο/η δάσκαλος/δασκάλα παίρνει μία εικόνα και την επιδεικνύει στην Ολομέλεια.

Καλούμε τα παιδιά να παρατηρήσουν αυτά τα ιδιαίτερα πρόσωπα, να σκεφτούν τι τα εντυπωσιάζει στο καθένα από αυτά και να συζητήσουμε για το πόσο διαφορετικοί είμαστε μεταξύ μας οι άνθρωποι και στην πραγματικότητα.

Μπορούμε να κάνουμε ερωτήσεις όπως:

* Είναι αγόρι ή κορίτσι στον πίνακα; Από πού το κατάλαβες;
* Η μύτη είναι μικρή ή μεγάλη; Το στόμα είναι μικρό ή μεγάλο;
* Τι φαίνεται πολύ μεγάλο στο πρόσωπο του παιδιού; Περιέγραψε τα μάτια (μέγεθος, χρώμα, σχήμα).
* Νομίζεις ότι είναι χαρούμενο ή λυπημένο το παιδί; Από πού το κατάλαβες;
* Ποιο σημείο του προσώπου μας δείχνει πώς νιώθουμε;
* Αναφέρουμε στα παιδιά ότι: «Μπορεί να διαφέρουμε στην εμφάνιση, όμως όλοι έχουμε κάτι κοινό που είναι πιο σημαντικό από όλα: Τα **συναισθήματα**! Τα συναισθήματα φαίνονται στα μάτια των ανθρώπων ανεξαρτήτου χρώματος και σχήματος»
* Και ακολουθεί συζήτηση με ερωτήσεις όπως:
* Εσείς πότε νιώθετε χαρούμενοι; Πότε λυπημένοι;
* Προτρέπουμε τα παιδιά να σχηματίσουν προτάσεις όπως
* «Νιώθω χαρούμενος όταν….»
* «Νιώθω λυπημένος όταν….»
* «Νιώθω θυμωμένος όταν…..»
* «Νιώθω άβολα όταν….»
* «Νιώθω στενοχωρημένος όταν….»
* «Νιώθω θυμό όταν…..»
* Αναφέρουμε στα παιδιά ότι: «Όλοι ανεξαρτήτου φύλου, ηλικίας και φυλής μπορούμε να νιώσουμε τα ίδια συναισθήματα –χαρά, λύπη, οργή, θυμό, ανυπομονησία κ.ο.κ. Όμως ο καθένας έχει διαφορετικούς λόγους που του προκαλούν το κάθε συναίσθημα».