**Υποδειγματικό Υλικό - Δειγματικά Φύλλα εργασίας - Περιγραφή εργαστηρίων & δράσεων**

**1ο Εργαστήριο «Συγκρότηση ομάδας»:**

**Στόχος** του συγκεκριμένου εργαστηρίου είναι η ευαισθητοποίηση και η συγκρότηση ομάδας.

***(Προετοιμασία δραστηριότητας:***

* *Μουσικές έντονες και χαρούμενες σε cd-player ή υπολογιστή (δυνατότητα υψηλής έντασης ήχου μουσικής)*
* *έχουμε διαμορφώσει πριν αρχίσουμε το 1ο εργαστήριο, έναν κύκλο με καρέκλες.*
* *Οι καρέκλες είναι σε αριθμό μία λιγότερη από όσα είναι τα παιδιά στην τάξη. Για παράδειγμα, εάν τα παιδιά είναι 20, οι καρέκλες στον κύκλο θα είναι 19*
* *έχουμε χαρτιά Α4, ψαλιδάκια και μια 12αδα χρώματα μαρκαδόρους τόσα όσα είναι τα παιδιά*
* *Χαρτί μέτρου όπου έχουμε σκιτσάρει ένα κορμό δέντρου με προεκτάσεις κλαδιών – χωρίς φύλλα ή καρπούς)*

**Δραστηριότητα 1η: «Αισθητικοκινητική δράση –χρήση σώματος για ζέσταμα»** (κινητική δραστηριότητα)

**Στόχος** να κινηθούν ελεύθερα και να απελευθερώσουν το σώμα και τη σκέψη. Περπατήματα ελευθέρα χωρίς μουσική-κάνω όποια κίνηση θέλω-ήχος στοπ

Περπατήματα ελεύθερα κάνω ό,τι θέλω ήχος στοπ και ένας ήχος. Κίνηση – ήχος – στοπ- κίνηση που μου αρέσει. Επανάληψη όνομα μαζί.

**Δραστηριότητα 2η : «Αισθησιοκινητική δράση –χρήση σώματος ως εκφραστικό μέσο»**

(κινητική δραστηριότητα με αξιοποίηση παιχνιδιών Α΄ φάσης Θεατρικού Παιχνιδιού)

**Στόχος** να κινηθούν ελεύθερα και να εκφραστούν μέσω του σώματός τους και της χρήσης σύντομου λόγου.

Μουσική και…ΣΤΟΠ! κινείται μόνο όποιος πάρει ένα άγγιγμα από τον/την δάσκαλο/ δασκάλα και πηγαίνει προς ένα άλλο παιδί και λέει «Με λένε Ηλία » και κάνει μια κίνηση, όλοι πρέπει να επαναλάβουν «Τον λένε Ηλία» και να κάνουν την κίνηση που έκανε ο Ηλίας. Μουσική- στοπ ο Ηλίας δείχνει άλλο παιδί και κάνει το ίδιο. Έπειτα όλη η ομάδα κάνει το ίδιο. Κάθε παιδί που συστήνεται δείχνει στο επόμενο στοπ της μουσικής κάποιο άλλο κ.ο.κ.

Επανάληψη όλη η ομάδα. Όλοι να πουν όλοι να κάνουν. ΣΗΜΑΝΤΙΚΟ: ενδιάμεσα να υπάρχει έντονη μουσική και κίνηση.

**Δραστηριότητα 3η : «Φρουτοσαλάτα»** (κινητική δραστηριότητα με αξιοποίηση παιχνιδιών Α΄ φάσης Θεατρικού Παιχνιδιού)

**Στόχος** είναι να δοθεί έμφαση στα αντανακλαστικά και στο ζέσταμα του σώματος, τα οποία είναι στοιχεία που βοηθούν στην προετοιμασία της ομάδας. Επιπλέον, να αναφερθούν στην ομάδα χαρακτηριστικά γνωρίσματα διαφόρων μελών της.

Αρχικά βάζουμε έντονη μουσική και χορεύουν ώσπου στο στοπ κάθονται στον κύκλο με τις καρέκλες (που έχουμε διαμορφώσει από πριν). Κάθονται όλοι στις καρέκλες εκτός από ένα παιδί ο/η δάσκαλος/δασκάλα παίρνει μαζί της το ένα παιδί και στη συνέχεια λέει: «Να σηκωθούν όλοι όσοι…» συμπληρώνοντας τη φράση με κάτι που ισχύει για τον ίδιον και για τουλάχιστον άλλα δύο άτομα του κύκλου. Για παράδειγμα μπορεί να πει αρχικά «Να σηκωθούν όλοι όσοι έχουν αθλητικά παπούτσια».

Όποιοι σηκώνονται πρέπει να τρέξουν για να αλλάξουν καρέκλα. Σκοπός είναι να βρουν γρήγορα να κάτσουν σε μία νέα καρέκλα -όχι στην αρχική τη δική τους. Όποιος μένει απέξω στέκεται στη μέση του κύκλου και συνεχίζει το παιχνίδι με τους ίδιους κανόνες. Λέει δυνατά

«Να σηκωθούν όλοι όσοι….. π.χ. έχουν κοτσίδα στα μαλλιά τους). Το παιχνίδι συνεχίζεται μέχρι να πουν όλα τα παιδιά (ή τουλάχιστον όλα όσα επιθυμούν να μπουν στο κέντρο).

**Δραστηριότητα 4η: «Το δέντρο της ομάδας μας»** (δραστηριότητα σε Ολομέλεια με κατασκευή και κολλάζ)

**Στόχος** είναι να κάνουν τα παιδιά το περίγραμμα του χεριού τους και μέσα σε αυτό ή γύρω από αυτό (τα παιδιά αποφασίζουν) να ζωγραφίσουν κάτι που τους αρέσει και να δημιουργήσουν με αυτά το δέντρο της ομάδας.

Καθώς έχει ολοκληρωθεί το παιχνίδι της φρουτοσαλάτας παραμένουμε στον κύκλο όπως είμαστε. Τώρα, κάνουμε πιο πίσω τις καρέκλες, ώστε τα παιδιά να μπορούν να ξαπλώσουν όπως θέλουν στον κύκλο ή να ακουμπήσουν πάνω στις καρέκλες το χαρτί τους ενώ

κάθονται οκλαδόν στο πάτωμα ή να καθίσουν όπως αυτά νιώθουν πιο άνετα. Σε κάθε περίπτωση τους αφήνουμε ελευθερία στο να αποφασίσουν πως θα εργαστούν σε αυτή τη δραστηριότητα. Μοιράζουμε στα παιδιά τα Α4, τους μαρκαδόρους και τα ψαλίδια. Σκοπός είναι να κάνουν το περίγραμμα του χεριού τους και μέσα σε αυτό ή γύρω από αυτό (τα παιδιά αποφασίζουν) να ζωγραφίσουν κάτι που τους αρέσει ή να γράψουν (όσο μπορούν) κάτι που τους αρέσει. Κατόπιν, το κόβουν περιμετρικά και περιμένουν όλη την ομάδα να τελειώσει. Στη συνέχεια, στο κέντρο του κύκλου τοποθετούμε στο πάτωμα το χαρτί του μέτρου με το δέντρο όπως το έχουμε σκιτσάρει και τα παιδιά καλούνται ένα- ένα (στο χρόνο που το καθένα είναι έτοιμο) να τοποθετήσουν το χεράκι τους συμπληρώνοντας με αυτό τα γυμνά κλαδιά του δέντρου). Καθώς συμπληρώνουν τα κλαδιά του δέντρου με την παλάμη τους λένε ποιος είναι και τι του αρέσει π.χ. «Είμαι η Μαρία και μου αρέσει η βόλτα με το σκυλί»